ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 28ΗΣ ΑΠΡΙΛΙΟΥ 1982. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ CO.DE.MI. SPA. - ΔΙΟΡΙΣΜΟΣ ΠΡΑΓΜΑΤΟΓΝΩΜΟΝΟΣ. - ΥΠΟΘΕΣΗ 318/81 R.



Συλλογή της Νομολογίας του Δικαστηρίου 1982 σελίδα 01325



Διάδικοι

Σκεπτικό της απόφασης

Διατακτικό



Λέξεις κλειδιά

Διαδικασία ασφαλιστικών μέτρων — Προσωρινά μέτρα — Διορισμός πραγματογνώμονος

( Συνθήκη ΕΚΑΕ άρθρο 158 — Οργανισμός τού Δικαστηρίου ΕΚΑΕ άρθρο 37 — Κανονισμός διαδικασίας άρθρο 83 παράγραφος 2 )

Διάδικοι

Στήν υπόθεση 318/81 R ,

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένη από τόν νομικό σύμβουλό της , Gianluigi Campogrande , επικουρούμενο από τόν δικηγόρο Pietro Ziccardi , μέ αντίκλητο στό Λουξεμβούργο τόν Oreste Montalto , κτίριο Jean Monnet , Kirchberg ,

προσφεύγουσα ,

κατά

CO.DE.MI . SPA , Μιλάνο , εκπροσωπουμένης από τόν Mario Savanco , δικηγόρο Μιλάνου , καί τόν Ernest Arendt , δικηγόρο Λουξεμβούργου , Centre Louvigny , rue Philippe-II , καί αντίκλητό της ,

καθ’ ης ,

Σκεπτικό της απόφασης

1 Σύμφωνα μέ τά άρθρα 158 τής συνθήκης ΕΚΑΕ καί 37 τού οργανισμού τού Δικαστηρίου ΕΚΑΕ , καθώς καί μέ τό άρθρο 83 τού κανονισμού τού Δικαστηρίου , ο πρόεδρος τού Δικαστηρίου δύναται , κατόπιν αιτήσεως ενός ή περισ σοτέρων διαδίκων σέ εκκρεμή ήδη υπόθεση ενώπιον τού Δικαστηρίου , νά διατάξει τά αναγκαία προσωρινά μέτρα μέχρι νά εκδοθεί η απόφαση επί τής κυρίας υποθέσεως .

2 Οι εξακριβώσεις πού ζητούν στό παρόν στάδιο τής διαδικασίας τόσο η Επιτροπή οσο καί η καθ’ ης , έχουν χαρακτήρα επειγόντων καί συντηρητικών μέτρων καί ειναι αναγκαίες ιδίως γιά τόν καθορισμό τής καταστάσεως τού εργοταξίου κατά τήν ημερομηνία τής παύσεως τών εργασιών πού επήλθε λόγω τής διαφοράς μεταξύ τών διαδίκων . Ειναι άλλωστε πρός τό συμφέρον τών διαδίκων η κατ’ αντιπαράσταση διαπίστωση τής καταστάσεως τών χώρων καί τών ήδη κατασκευασθέντων κτισμάτων . Εξ άλλου , οι εξακριβώσεις πού θά πραγματοποιηθούν δέν προδικάζουν τό άν τό Δικαστήριο θά διατάξει ενδεχομένως σέ μεταγενέστερο στάδιο τής διαδικασίας τήν περαιτέρω διεξαγωγή αποδείξεων , τήν οποία ζητούν οι διάδικοι στήν δίκη επί τής κυρίας υποθέσεως .

3 Κατά συνέπεια , πρέπει νά διορισθεί πραγματογνώμονας , προκειμένου νά πραγματοποιήσει τίς εξακριβώσεις πού θά προσδιορισθούν κατωτέρω .

Διατακτικό

Διά ταύτα

Ο ΠΡΟΕΔΡΟΣ

κρίνοντας κατά τήν διαδικασία τών ασφαλιστικών μέτρων

διατάσσει :

1 ) Διορίζει τόν κύριο C ., libero professionista consulente del tribunale , κάτοικο Μιλάνου , ως πραγματογνώμονα , μέ αποστολή , αφού καλέσει τούς διαδίκους , νά μεταβεί επί τόπου καί νά συγκεντρώσει τίς γνώμες καί πληροφορίες πού θά κρίνει χρήσιμες καί πού πρέπει νά τού γνωστοποιήσουν ή παράσχουν αμέσως οι διάδικοι ,

— νά περιγράψει τίς εργασίες πού εξετέλεσε η CO.DE.MI . στά εργοτάξια κατασκευής τών κτιρίων τού Κέντρου τής Ίσπρας , τά οποία αναφέρονται υπό τό όνομα IP καί MB στίς επιστολές τής Επιτροπής , τής 14ης καί τής 20ής Δεκεμβρίου 1979 , περί αναθέσεως τού έργου , καί νά προσδιορίσει τό στάδιο στό οποίο ευρίσκονται ,

—νά περιγράψει επίσης τήν ποιοτική κατάσταση τών έργων , ιδίως δέ τήν κατάστασή τους από απόψεως συντηρήσεως , καθώς καί κατά πόσον ανταποκρίνονται στίς προδιαγραφές πού αναφέρονται στήν συγγραφή υποχρεώσεων ,

—νά περιγράψει τόν μηχανικό εξοπλισμό καί τά υλικά εφοδιασμού πού δέν έχουν χρησιμοποιηθεί ακόμη , καθώς καί τήν κατάστασή τους από απόψεως συντηρήσεως .

2)Εξουσιοδοτεί τόν διορισθέντα πραγματογνώμονα νά καλέσει επί τόπου τεχνικούς βοηθούς , άν θεωρήσει τήν βοήθεια αυτή αναγκαία γιά τήν εκτέλεση τής αποστολής του .

3)Ο πραγματογνώμονας νά υποβάλει στό Δικαστήριο γραπτή έκθεση επί τών διαπιστώσεών του εντός προθεσμίας τριών μηνών αφ’ οταν τού κοινοποιηθεί η παρούσα διάταξη , αφού κοινοποιήσει προηγουμένως τό σχέδιο τής εκθέσεώς του στούς διαδίκους καί τούς δώσει μία σύντομη προθεσμία , πού δέν θά υπερβαίνει τίς δέκα ημέρες , γιά νά διατυπώσουν ενδεχομένως τίς παρατηρήσεις τους .

4)Η Επιτροπή νά προκαταβάλει τά αναγκαία έξοδα γιά τήν εκτέλεση τής διαταχθείσης πραγματογνωμοσύνης .

5)Επιφυλάσσεται ως πρός τά δικαστικά έξοδα .